Ukraina vabatahtlike poolel võidelnud austerlase vahistamiskäsk anti välja paar nädalat tagasi ning praegu on mees Poola arestimajas, teatas Austria prokuratuur Reutersile.
Pärast Krimmi annekteerimist 2014. aasta märtsis puhkesid Ida-Ukrainas lahingud Ukraina armee ja Venemaa toetatud separatistide vahel. Relvakonfliktis tapeti ligi 10 tuhat inimest, eriti vihased lahingud käisid Donetski lennujaama lähistel.
Kahtlustatav sõjakurjategija soovis sõita Ukrainasse ning piirivalve vahistas ta Dorohuski piiripunktis. Poola võimude teatel jääb ta vahi alla kuniks otsustatakse tema väljaandmine Austriale.